প্রথমবারের মতো চট্টগ্রাম চিড়িয়াখানায় জলহস্তী
প্রথমবারের মতো চট্টগ্রাম চিড়িয়াখানায় আনা হয়েছে একটি জলহস্তী।
আজ বৃহস্পতিবার সকালে রংপুর চিড়িয়াখানা থেকে একটি পুরুষ জলহস্তী বন্দরনগরীতে এসে পৌঁছেছে।
শিগগির আরও একটি জলহস্তী চিড়িয়াখানায় পৌঁছাবে বলে জানিয়েছেন কর্মকর্তারা।
এক জোড়া বাঘের বিনিময়ে চট্টগ্রাম চিড়িয়াখানা এই প্রজাতির এক জোড়া প্রাণী সংযোজিত করছে।
এর আগে প্রাণী বিনিময়ের আওতায় চট্টগ্রাম চিড়িয়াখানা থেকে এক জোড়া বাঘ রংপুর চিড়িয়াখানায় এবং এর বিনিময়ে এক জোড়া জলহস্তী চট্টগ্রাম চিড়িয়াখানায় দেওয়ার সিদ্ধান্ত হয় আন্তঃমন্ত্রণালয়ের বৈঠকে।
সে অনুযয়ী, এক জোড়া বাঘ গত ১৯ সেপ্টেম্বর রংপুর চিড়িয়াখানায় পৌঁছে দেওয়া হয় এবং আজ সকালে এক জোড়া জলহস্তী থেকে প্রথম ধাপে ১২ বছর বয়সী একটি পুরুষ জলহস্তী চট্টগ্রাম চিড়িয়াখানায় পৌঁছেছে, বলেন জানান চিড়িয়াখানার চিকিৎসক শাহাদাত হোসেন শুভ।

প্রথমবারের মতো চট্টগ্রাম চিড়িয়াখানায় আনা হয়েছে একটি জলহস্তী।